PARLAMENTUL ROMÂNIEI

CAMERA DEPUTAŢILOR
Comisia  pentru  cultură, arte, mijloace de informare în masă

R A P O R T

asupra proiectului de Lege pentru modificarea şi completarea Legii Arhivelor Naţionale nr. 16/1996


În urma examinării proiectului de Lege pentru modificarea şi completarea Legii Arhivelor Naţionale nr. 16/1996, în procedură de urgenţă, în şedinţa din 19 martie 2002, Comisia pentru cultură, arte, mijloace de informare în masă propune, cu unanimitatea voturilor celor prezenţi (14 voturi), ca acesta să fie supus spre dezbatere şi adoptare cu amendamentele anexate. 

Cu acest proiect de Lege, Comisia a fost sesizată în fond.


În redactarea raportului, Comisia a ţinut cont de avizele emise de Comisia juridică, de disciplină şi imunităţi şi, respectiv, de Consiliul Legislativ.


Proiectul de Lege pentru modificarea şi completarea Legii Arhivelor Naţionale nr. 16/1996 face parte din categoria legilor organice.

PREŞEDINTE, 


SECRETAR,

Mihai Adrian MĂLAIMARE   
MÁRTON Árpád Francisc 

      Consilier,



              Expert,

      Virgil Ştefan NIŢULESCU 


         Cristina DAN

Comisia pentru cultură, arte, 
mijloace de informare în masă 

A M E N D A M E N T E

la proiectul de Lege pentru modificarea şi completarea Legii Arhivelor Naţionale nr. 16/1996

Nr.

crt.
Articolul

(textul iniţial)
Amendamentul propus (autorul)

Textul adoptat de Comisie
Motivare

0
1
2
3

1. 
Art. I. – Legea Arhivelor Naţionale, nr. 16/1996, publicată în Monitorul Oficial al României, Partea I, nr. 71 din 9 aprilie 1996, se modifică şi se completează după cum urmează:

1. Articolul 18 se modifică şi va avea următorul cuprins:

„Art. 18. – În cazul desfiinţării, în condiţiile legii, a unui creator de documente, persoană juridică, fără ca activitatea acestuia să fie continuată de altul, documentele cu valoare istorică, în sensul art. 2 din prezenta lege, vor fi preluate de către Arhivele Naţionale sau de direcţiile judeţene ale Arhivelor Naţionale, iar cele cu valoare practică în baza cărora se eliberează copii certificate şi extrase privind drepturile individuale ale cetăţenilor vor fi preluate de Casele judeţene de pensii şi/sau ale sectoarelor municipiului Bucureşti, după caz.“
Amendament propus de d-nii deputaţi Márton Árpád Francisc şi Ioan Onisei

În cadrul articolului I, partea introductivă şi punctul 1 se modifică şi vor avea următorul cuprins:

Art. I. – Legea Arhivelor Naţionale nr. 16/1996, publicată în Monitorul Oficial al României, Partea I, nr. 71 din 9 aprilie 1996, se modifică şi se completează după cum urmează:

1. Articolul 18 se modifică şi va avea următorul cuprins:

„Art. 18. – În cazul desfiinţării, în condiţiile legii, a unui creator de documente, persoană juridică, fără ca activitatea acestuia să fie continuată de altul, documentele cu valoare istorică, în sensul art. 2 din prezenta lege, vor fi preluate de către Arhivele Naţionale sau de direcţiile judeţene ale Arhivelor Naţionale, iar cele cu valoare practică în baza cărora se eliberează copii certificate şi extrase privind drepturile referitoare la stagiile de cotizare la asigurări sociale ale cetăţenilor vor fi preluate de Casele judeţene de pensii sau ale sectoarelor municipiului Bucureşti, după caz.“
Pentru corectarea unei erori materiale.

Pentru înlăturarea oricărei posibile confuzii privind drepturile „individuale“.

Conjucţia „şi“ nu este necesară.

2. 
2. După articolul 18 se introduce un nou articol, articolul 181, cu următorul cuprins:

„Art. 181. – Creatorii şi/sau deţinătorii de documente, care îşi schimbă regimul de proprietate sau îşi modifică obiectul de activitate, precum şi noii deţinători care preiau patrimoniul au obligaţia să dispună măsuri pentru păstrarea, conservarea şi evidenţa arhivei în condiţiile prevăzute de lege.

Unităţile prevăzute la alin. 1 sunt obligate să asigure documentele din arhivă împotriva distrugerii, degradării, sustragerii ori comercializării fără drept.

Documentele menţionate la alin. 2 se depozitează în condiţii şi locuri stabilite prin acte bilaterale încheiate cu reprezentanţii Arhivelor Naţionale sau ai direcţiilor judeţene ale Arhivelor Naţionale, cu excepţia celor cu valoare practică în baza cărora se eliberează copii, certificate şi extrase privind drepturile individuale ale cetăţenilor, care se depozitează la Casele judeţene de pensii şi/sau ale sectoarelor municipiului Bucureşti.

Carnetele de muncă vor fi predate titularilor de drept ori succesorilor legali ai acestora, după caz.

Deţinătorii de arhivă prevăzuţi la art. 14 alin. 2 din prezenta lege îşi stabilesc proceduri proprii de preluare şi gestionare a documentelor creatorilor de arhivă aflaţi în situaţiile prevăzute la alin. 1.“


Amendament propus de d-nii deputaţi Márton Árpád Francisc şi Ioan Onisei

Punctul 2 se modifică şi va avea următorul cuprins:

2. După articolul 18 se introduce un nou articol, articolul 181, cu următorul cuprins:

„Art. 181. – (1) Creatorii şi/sau deţinătorii de documente, persoane juridice, care îşi schimbă regimul de proprietate sau îşi modifică obiectul de activitate, precum şi noii deţinători care preiau patrimoniul au obligaţia să dispună măsuri pentru păstrarea, conservarea şi evidenţa arhivei în condiţiile prevăzute de lege.

(2) Unităţile prevăzute la alin. (1) sunt obligate să ia măsuri împotriva distrugerii, degradării, sustragerii ori comercializării fără drept a documentelor din arhivă.

(3) Documentele menţionate la alin. (2) se depozitează în condiţii şi locuri stabilite prin acte bilaterale încheiate cu reprezentanţii Arhivelor Naţionale sau ai direcţiilor judeţene ale Arhivelor Naţionale, cu excepţia celor cu valoare practică, în baza cărora se eliberează copii, certificate şi extrase privind drepturile referitoare la stagiile de cotizare la asigurări sociale ale cetăţenilor, care se depozitează la Casele judeţene de pensii sau ale sectoarelor municipiului Bucureşti.

(4) Carnetele de muncă se predau titularilor de drept ori succesorilor legali ai acestora, după caz.“
Din motive de tehnică legislativă.

Pentru înlăturarea unei posibile confuzii.

Din motive de tehnică legislativă.

Pentru înlăturarea unei posibile confuzii.

Din motive de tehnică legislativă.

Pentru înlăturarea oricărei posibile confuzii privind drepturile „individuale“.

Pentru o exprimare coerentă cu prevederile de la alineatele anterioare.

Nu este acceptabilă stabilirea de proceduri „proprii“ de preluare şi gestionare a documentelor.

3. 
3. La articolul 29, după litera g) se introduce o nouă literă, h), cu următorul cuprins:

„h) neluarea măsurilor pentru păstrarea, conservarea şi evidenţa arhivei de către creatorii şi/sau deţinătorii de arhive, potrivit art. 181“
Amendament propus de d-nii deputaţi Márton Árpád Francisc şi Ioan Onisei

Punctul 3 se modifică şi va avea următorul cuprins:

3. La articolul 29, după litera g) se introduce o nouă literă, h), cu următorul cuprins:

„h) nerespectarea precederilor art. 18 şi 181.“
Pentru a asigura sancţionarea nerespectării tuturor precederilor cuprinse în cele două articole.

4. 
4. Alineatul 1 al articolului 30 se modifică şi va avea următorul cuprins:

„Contravenţiile prevăzute la art. 29 se sancţionează după cum urmează:

a) cu amendă de la 250.000 lei la 1.000.000 lei, cele prevăzute la lit. a), d) şi f);

b) cu amendă de la 500.000 lei la 2.000.000 lei, cele prevăzute la lit. b), c), e), g) şi h).“
Amendament propus de d-nii deputaţi Márton Árpád Francisc şi Ioan Onisei

Punctul 4 se modifică şi va avea următorul cuprins:

4. Alineatul (1) al articolului 30 se modifică şi va avea următorul cuprins:

„(1) Contravenţiile prevăzute la art. 29 se sancţionează cu amendă de la 2.500.000 lei la 10.000.000 lei.“
Din motive de tehnică legislativă.

Diferenţele între încălcările dispoziţiilor legale sunt prea mici, ca importanţă, pentru a justifica stabilirea a două categorii de amenzi, fiind preferabilă lăsarea la latitudinea specialiştilor care aplică amenzile, a gravităţii contravenţiei. 

Ridicarea pragului amenzilor este necesară, ţinând cont de inflaţie.

5. 
Text în legea actuală, pe care iniţiatorul nu l-a propus pentru modificare:

Art. 33. – Contravenţiilor prevăzute în prezenta lege le sunt aplicabile dispoziţiile Legii nr. 32/1968 privind stabilirea şi sancţionarea contravenţiilor.
Amendament propus de Comisie

După punctul 4 se introduce un punct nou, care va avea următorul cuprins:
5. Articolul 33 se modifică şi va avea următorul cuprins:

„Art. 33. – Contravenţiilor prevăzute în prezenta lege le sunt aplicabile dispoziţiile Ordonanţei Guvernului nr. 2/2001 privind regimul juridic al contravenţiilor. 


Pentru a elimina o trimitere la o lege care nu mai este în vigoare.

6. 
5. Articolul 34 se modifică şi va avea următorul cuprins:

„Art. 34. – Creatorii şi/sau deţinătorii de documente sunt obligaţi să comunice în scris, în termen de 30 de zile Arhivelor Naţionale, sau după caz, direcţiilor judeţene ale Arhivelor Naţionale documentele care le atestă înfiinţarea, reorganizarea sau desfiinţarea, în condiţiile legii, precum şi măsurile dispuse în vederea arhivării documentelor create sau deţinute de aceştia.“
Amendament propus de d-nii deputaţi Márton Árpád Francisc şi Ioan Onisei

Punctul 5 se renumerotează, devine punctul 6, se modifică şi va avea următorul cuprins:

6. Articolul 34 se modifică şi va avea următorul cuprins:

„Art. 34. – Creatorii şi/sau deţinătorii de documente sunt obligaţi să comunice în scris, în termen de 30 de zile, Arhivelor Naţionale sau, după caz, direcţiilor judeţene ale Arhivelor Naţionale documentele care le atestă înfiinţarea, reorganizarea sau desfiinţarea, în condiţiile legii, precum şi măsurile dispuse în vederea arhivării documentelor create sau deţinute de aceştia.“
Modificarea locului virgulelor este necesară, pentru o mai bună înţelegere a textului.

7. 
Art. II. – Documentele ce urmează a fi depozitate la Casele judeţene de pensii şi/sau ale sectoarelor municipiului Bucureşti, precum şi procedura de predare-primire a acestora se vor stabili prin hotărâre a Guvernului elaborată de Ministerul Muncii şi Solidarităţii Sociale la propunerea Casei Naţionale de Pensii şi Alte Drepturi de Asigurări Sociale, care va fi adoptată în termen de 45 de zile de la data intrării în vigoare a prezentei legi.
Amendament propus de d-nii deputaţi Márton Árpád Francisc şi Ioan Onisei

Articolul II se modifică şi va avea următorul cuprins:

Art. II. – Documentele cu valoare practică ce urmează a fi depozitate la Casele judeţene de pensii sau ale sectoarelor municipiului Bucureşti, precum şi procedura de predare-primire a acestora, se vor stabili prin hotărâre a Guvernului elaborată de Ministerul Muncii şi Solidarităţii Sociale, la propunerea Casei Naţionale de Pensii şi Alte Drepturi de Asigurări Sociale, care va fi adoptată în termen de 60 de zile de la data intrării în vigoare a prezentei legi.
Pentru eliminarea oricărei posibile confuzii.

Pentru a acorda Guvernului suficient timp pentru adoptarea normelor.

PREŞEDINTE,
                                                  SECRETAR,







    
Mihai Adrian MĂLAIMARE 

 
MÁRTON Árpád Francisc

     Consilier,    




        Expert,

    Virgil Ştefan NIŢULESCU



             Cristina DAN

